**Zmluva o dodaní tovaru**

 podľa ustanovenia § 269 ods. 2 zákona č. 513/1991 Zb. Obchodný zákonník v znení neskorších predpisov

1. **Zmluvné strany**

Verejný obstarávateľ: Obec Baškovce

 Adresa: Baškovce 37

 PSČ : 067 23

 IČO : 00322806

 DIČ : 2021232444

 Kontaktná osoba: Ing.Ing.Pavol Tamáš , starosta

 tel. č. 057/7880236

Dodávateľ:

Adresa:

V zastúpení:

Bankové spojenie:

Číslo účtu:

IČO:

DIČ:

IČ DPH:

1. **Preambula**

Podkladom pre uzavretie tejto zmluvy je cenová ponuka dodávateľa , predložená v rámci verejného obstarávania na zákazku z nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov s názvom: **„WiFi pre Teba v obci Baškovce "** , ktorá je predmetom tejto zmluvy.

1. **Predmet zmluvy**
2. Predmetom tejto zmluvy je dodávka a osadenie zariadení, nainštalovanie potrebnej kabeláže, zapojenie aktívnych prvkov do elektrickej siete, oživenie zariadení, nakonfigurovanie, zapojenie na sieť internet, nastavenie úvodnej stránky, prihlasovacej politiky, monitoringu a iných funkcionalít dodávateľom pre objednávateľa nasledovne:

6 externých prístupových bodov a 3 interných prístupových bodov zahrňujúcich potrebné nevyhnutné príslušenstvo s inštaláciou a montážou WiFi siete.

Prístupové body budú umiestnené na nižšie uvedených verejných priestranstvách:

* Bývala budova obecného úradu, Baškovce 37, 067 23 (parcelne číslo 237/2, k. ú. Baškovce),

1x externý prístupový bod – anténa umiestnená na budove.

1x interný prístupový bod – budova prvé poschodie komunitné centrum.

* Obecného úradu, Baškovce 37, 067 23 (parcelne číslo 1/1, k. ú. Baškovce),

1x interný prístupový bod – chodba obecného úradu.

* Dom nádeje, Baškovce 37, 067 23 (parcelne číslo 441/1, k. ú. Baškovce),

1x externý prístupový bod – anténa umiestnená na stĺpe osvetlenia

* Areál Školy - Ihrisko, Baškovce 37, 067 23 (parcelne číslo 511, k. ú. Baškovce),

1x externý prístupový bod – anténa umiestnená na budove školí.

* Kostol , Baškovce 37, 067 23 (parcelne číslo 220, k. ú. Baškovce),

1x externý prístupový bod – anténa umiestnená na kostolnej veži.

* Futbalové ihrisko, Baškovce 37, 067 23 (parcelne číslo 588/12, k. ú. Baškovce),

1x externý prístupový bod – anténa umiestnená na budove smerujúca na ihrisko.

1x interný prístupový bod – budova TJ prvé poschodie spoločenská miestnosť.

* Stožiar, Baškovce 37, 067 23 (parcelne číslo 502, k. ú. Baškovce),

1x externý prístupový bod – anténa umiestnená na stožiari.; (ďalej len „predmet zmluvy“)

a to v termíne podľa čl. IV. bod 1. tejto zmluvy

**Technické parametre zariadení pre oba objekty:**

* Kompaktné dvojpásmové WiFi zariadenia (2,4GHz - 5 GHz), ktoré sú certifikované pre európsky trh
* Životný cyklus použitých produktov vyšší ako 5 rokov
* Stredná doba medzi poruchami (MTBF) minimálne 5 rokov
* Možnosť centrálneho manažmentu pre riadenie, monitoring a konfiguráciu siete (single point of management)
* Súlad s „802.11ac Wave I, Institute of Electrical and Electronics Engineers“ (IEEE) štandardom
* Podpora 802.1x IEEE štandardu
* Podpora 802.11r IEEE štandardu
* Podpora 802.11k IEEE štandardu
* Podpora 802.11v IEEE štandardu
* Schopnosť AP obsluhovať naraz aspoň 50 rôznych užívateľov bez zníženia kvality služby
* Minimálne 2x2 MIMO (multiple-input-multiple-output)
* Súlad s Hotspot 2.0 (Passpoint WiFi Alliance certification program)
1. Dodávateľ sa zaväzuje dodať a namontovať objednávateľovi predmet zmluvy uvedený v bode 1. tohto článku a predviesť objednávateľovi funkčnosť a programovanie dodaného tovaru.
2. Objednávateľ sa zaväzuje za predmet zmluvy zaplatiť dodávateľovi dohodnutú kúpnu cenu.
3. **Doba trvania zmluvy**
4. Doba trvania zmluvy je 12 mesiacov odo dňa nadobudnutia účinnosti tejto zmluvy.
5. **Dodacie podmienky**
6. Súčasťou dodávky bude projektová dokumentácia, ktorá bude obsahovať sieťové zapojenie aktívnych prvkov siete s IP adresným plánom, simuláciu pokrytia priestoru, meranie skutočného pokrytia, technické listy aktívnych prvkov, funkčný popis a vyobrazenie obsahu hotspot portálu s umiestneným logom.
7. Dodávateľ predvedie funkčnosť a programovanie dodaného tovaru objednávateľovi.
8. **Dohodnutá cena**
9. **Cena predmetu zmluvy činí: cena bez DPH:**

 **cena s DPH:**

 **Spolu:**

1. Cena za predmet zmluvy je stanovená dohodou zmluvných strán, v súlade so zákonom NR SR č. 18/1996 Z. z. o cenách v znení neskorších predpisov, vyhláškou č. 87/1996 Z. z. v znení neskorších predpisov. Faktúra bude obsahovať náležitosti uvedené v § 71 ods. 2 zákona č. 222/2004 Z. z. o DPH v znení neskorších predpisov.
2. V prípade, že faktúra nebude obsahovať predpísané náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov, objednávateľ je oprávnený vrátiť ju zhotoviteľovi na doplnenie. V takom prípade nová lehota splatnosti faktúry začne plynúť doručením opravenej faktúry objednávateľovi.
3. Zmluvné strany sa dohodli, že objednávateľ neposkytne dodávateľovi preddavok na predmet zmluvy. Fakturácia a platenie za predmet zmluvy bude v zmysle dohody zmluvných strán vykonaná po dodaní tovaru podľa článku V. tejto zmluvy, formou faktúry vystavenej na základe dodávateľom predložených, objednávateľom potvrdených súpisov skutočne vykonaných prác.
4. Faktúra vystavená podľa bodu 4. tohto článku bude podliehať režimu schvaľovania Riadiacim orgánom - Úradom podpredsedu vlády SR pre investície a informatizáciu (ďalej len „RO“) podľa zmluvy o poskytnutí nenávratného finančného prostriedku (ďalej len „Zmluva o poskytnutí NFP“) a bude splatná do 60 dní na základe vzájomnej dohode zmluvných strán od doručenia faktúry objednávateľovi s výnimkou ak v uvedenej lehote objednávateľ ešte nemá príslušné finančné prostriedky poskytnuté RO pripísané na účet objednávateľa uvedený v záhlaví tejto zmluvy. V takom prípade bude faktúra splatná do 3 pracovných dní odo dňa pripísania finančných prostriedkov poskytnutých RO na účet Objednávateľa. Dodávateľ s takýmto posunutím termínu splatnosti faktúry vyslovene podpisom tejto zmluvy súhlasí. Ak objednávateľ nemá finančné prostriedky určené na úhradu faktúry dodávateľa pripísané na svojom bankovom účte v lehote splatnosti, nie je po uplynutí lehoty splatnosti pre účely uplatnenia úrokov z omeškania v omeškaní s úhradou ceny za predmet zmluvy.
5. **Záručná doba – Zodpovednosť za vady**
6. Dodávateľ preberá na predmet zmluvy záväzok realizácie bezplatných servisných činností po dobu 24 mesiacov (t. j. v záručnej lehote) od dodania tovaru objednávateľovi, resp. po dobu uvedenú v záručnom liste dodávateľa.
7. Dodávateľ sa zaväzuje k bezplatnému odstráneniu riadne uplatnených vád v záručnej lehote, poskytnúť náhradné plnenie, alebo vrátiť objednávateľovi ním zaplatenú cenu tovaru.
8. Dodávateľ preberá záruku za to, že predmet zmluvy bude spôsobilý na dohodnutý účel.
9. Dodávateľ sa zaväzuje, že prípadnú reklamáciu vady predmetu zmluvy odstráni do 7 dní od jej uplatnenia objednávateľom.
10. **Zmluvné pokuty a sankcie**
11. Zmluvné strany si pre prípad porušenia povinností vyplývajúcich z tejto zmluvy dohodli zmluvné pokuty a sankcie.
12. V prípade, že dodávateľ nedodrží termín dodania tovaru podľa čl. IV. bodu l. tejto zmluvy, zaväzuje sa zaplatiť objednávateľovi zmluvnú pokutu vo výške 0,05 % z ceny nedodaného tovaru za každý aj začatý deň omeškania.
13. V prípade meškania objednávateľa so splnením povinnosti zaplatiť dodávateľovi cenu za predmet zmluvy, zaväzuje sa objednávateľ zaplatiť dodávateľovi úrok z omeškania vo výške 0,05 % z dlžnej sumy za každý aj začatý deň omeškania.
14. Ak dodávateľ neodstráni vady reklamovaného tovaru v dohodnutom termíne podlá čl. VII bod 4. tejto zmluvy, zaplatí objednávateľovi zmluvnú pokutu vo výške 50 eur za každý aj začatý deň omeškania.
15. Lehota splatnosti faktúr, ktorými sa uplatňujú zmluvné pokuty je do 21 dní odo dňa ich doručenia.
16. Dojednaním zmluvnej pokuty nie je dotknutý nárok na náhradu škody, ktorá vznikla porušením zmluvnej povinnosti, na ktorú sa vzťahuje zmluvná pokuta.
17. **Ostatné ustanovenia**
18. Dodávateľ sa bude riadiť pokynmi objednávateľa.
19. Dodávateľ vyhlasuje, že má oprávnenie na vykonávanie činnosti v rozsahu čl. III tejto zmluvy.
20. Povinnosť dodávateľa strpieť výkon kontroly/auditu/kontroly na mieste súvisiaceho s dodávaným tovarom, prácami a službami, kedykoľvek počas platnosti a účinnosti Zmluvy o poskytnutí NFP, a to oprávnenými osobami na výkon tejto kontroly/auditu a poskytnúť im všetku potrebnú súčinnosť
21. Vzhľadom k tomu, že realizácia predmetu zákazky podlieha schváleniu Žiadosti o nenávratný finančný príspevok, verejný obstarávateľ si vyhradzuje právo zrušiť použitý postup zadávania zákazky alebo neuzatvoriť zmluvu s úspešným uchádzačom, pokiaľ nebude uzatvorená Zmluva o poskytnutí nenávratného finančného príspevku medzi verejným obstarávateľom a poskytovateľom príspevku. Zmluva s úspešným uchádzačom nadobudne účinnosť po splnení odkladacej podmienky, ktorá spočíva v tom, že dôjde k uzatvoreniu platnej a účinnej Zmluvy o poskytnutí nenávratného finančného príspevku medzi príslušným poskytovateľom pomoci, a príjemcom pomoci, ktorým je verejný obstarávateľ a to na základe jeho Žiadosti o poskytnutie nenávratného finančného príspevku predloženej v rámci Výzvy na predkladanie žiadostí o nenávratný finančný príspevok a zároveň po splnení odkladacej podmienky, ktorou je schválenie zákazky, ktorá je predmetom tejto zmluvy v rámci kontroly verejného obstarávania, t.j. doručenie správy z kontroly verejného obstarávania objednávateľovi ako prijímateľovi nenávratného finančného príspevku.
22. **Odstúpenie od zmluvy**
23. Zmluvné strany sa dohodli, že ak jedna zmluvná strana podstatne poruší zmluvné povinnosti dohodnuté v tejto zmluve, druhá strana má právo odstúpiť od tejto zmluvy. Spôsob odstúpenia od zmluvy sa riadi ustanoveniami Obchodného zákonníka.
24. Zmluvné strany za podstatné porušenie tejto kúpnej zmluvy považujú:
* ak dodávateľ bude meškať s dodaním predmetu plnenia o viac ako 5 dní,
* ak bude objednávateľ meškať s plnením si svojich finančných záväzkov o viac ako 10 dní.
1. Pre doručovanie písomností platí, že písomnosť je doručená dňom, kedy ju adresát prevezme, odmietne prevziať alebo ju pošta vráti nedoručenú. Písomnosti sa doručujú na poslednú známu adresu sídla dodávateľa a objednávateľa.
2. Objednávateľ je oprávnený bez akýchkoľvek sankcií odstúpiť od zmluvy s dodávateľom v prípade, kedy ešte nedošlo k plneniu zo zmluvy medzi objednávateľom a dodávateľom a výsledky kontroly RO neumožňujú financovanie výdavkov vzniknutých z takého to verejného obstarávania.
3. **Záverečné ustanovenia**
4. Táto zmluva je povinne zverejňovaná podľa § 5a zákona č. 211/2000 Z. z. o slobodnom prístupe k informáciám v znení neskorších predpisov v spojení s § 47a Občianskeho zákonníka.
5. Zmluva nadobúda platnosť dňom podpísania oboma zmluvnými stranami a účinnosť dňom nasledujúcim po dni jej zverejnenia na webovom sídle objednávateľa.
6. Zmluvu je možné meniť a dopĺňať len formou písomných a očíslovaných dodatkov, ktoré budú platné ak budú riadne podpísané oprávnenými zástupcami oboch zmluvných strán a účinné dňom nasledujúcim po dni zverejnenia na webovom sídle objednávateľa a po splnení odkladacej podmienky.
7. Právne vzťahy neupravené touto zmluvou sa riadia príslušnými ustanoveniami Obchodného zákonníka a súvisiacimi predpismi.
8. Táto zmluva bola spísaná a uzatvorená nie v tiesni ani za nápadné nevýhodných podmienok a je prejavom slobodnej a vážnej vôle oboch zmluvných strán, ktoré ju po prečítaní a schválení, na znak súhlasu s jej obsahom vlastnoručne podpísali.
9. Táto zmluva je vypracovaná v štyroch vyhotoveniach, z ktorých jedno si ponechá dodávateľ a tri objednávateľ.
10. Neoddeliteľnou súčasťou tejto zmluvy sú nasledovné prílohy:
* Test splnenia technických parametrov (TSTP)

V Baškovciach dňa..................................... V.......................... dňa.................

Za objednávateľa.............................. Za dodávateľa.......................

 Ing. Pavol Tamáš

 starosta obce